1957 шарахь цӀадиризнчул тӀехь иза хилира Нохч-ГӀалгӀайн республикин меттахӀоттаяран Организационни комитетан культурин а, искусстван а гӀуллакхийн урхаллан куьйгалхо. 1958 шарахь иза хӀоттира Нохч-ГӀалгӀайн республикин культурин министр. 20 шарахь Татаевс бира и болх. Культура юха меттахӀоттаян езарxa0— адамаш а, хӀусамаш а, ахча ца тоьара. Духа хан ялале болх бан йолаелира театраш, филармони, библиотекаш, музейш, музыкин школаш, кхийолу культурин учреждениш. ХӀора шарахь ГИТИСе, ЛГИТМИКе, Вагановски хореографин училище деша бохуьйтура похӀме кегирхой. Республикин кхолламе тобанаш яра пачхьалкхан тоьллачарна юккъехь. Цара дика гойтура вайн республика еррига Союзехь а, кхоьчу пачхьалкхашахь а.